ఒంటిమామిడి లొద్ది జలపాతం

ఒంటిమామిడి లొద్ది జలపాతం, తెలంగాణ రాష్ట్రం, ములుగు జిల్లా, వెంకటాపురం మండలంలోని కోయస్ అనే చిన్న గ్రామమైన మంగవాయిగూడెం సమీపంలో ఉన్న జలపాతం. ఈ జలపాతంలో దాదాపు 350 నుంచి 400 అడుగుల ఎత్తునుండి నీరు పడతున్నాయి.

 జలపాతం వివరాలు 
దట్టమైన అడవిలో, పచ్చటి ప్రకృతి అందాలతో, ప్రశాంతమైన వాతావరణంలో ఈ జలపాతం ఉంది. పాత్రపురం గ్రామంనుండి కాలినడకన ఏడు కిలోమీటర్ల దూరం వెళ్ళాలి. ఈ జలపాతాన్ని సందర్శించాలంటే అడవిలోని మార్గాల గురించి తెలిసిన స్థానిక గిరిజనుల సహాయం తీసుకోవలసివుంటుంది. ఇక్కడికి వెళ్ళేదారిలో మోకాళ్ల లోతు బురదలో, జారే బండరాళ్ళు ఉంటాయి.

ఈ జలపాతం వెంకటాపురం నుండి 12 కి.మీ., ఏటూరునాగారం నుండి 42 కి.మీ., వరంగల్ నుండి 156 కి.మీ.ల దూరంలో ఉంది.

 ఇతర వివరాలు 
ఇక్కడికి 35 కిలోమీటర్ల దూరంలో బొగత జలపాతం ఉంది. ఈ జలపాతం సమీపంలో మరో మూడు జలపాతాలు (కొంగల జలపాతం, గద్దలసరి జలపాతం) కూడా ఉన్నాయి.

 మూలాలు 

వర్గం:తెలంగాణ జలపాతాలు
వర్గం:ములుగు జిల్లా పర్యాటక ప్రదేశాలు